Grumman F9F Panther je bil enomotorni palubni lovski bombnik, ki so ga zasnovali po 2. svetovni vojni. Panther je Grummanov prvi reaktivni lovec in en izmed prvih uspešnih palubnih reaktivnih lovcev. F9F se je veliko uporabljal v Korejski vojni, med drugim ga je uporabljala tudi ameriška akrobatska skupina Blue Angels. Skupno so zgradili 1382 letal, edini izvozni uporabnik je bila Argentinska mornarica. Na podlagi Pantherja so razvili Grumman F-9 Cougarja s puščastim krilom.